PMIndiaData/PMIndiaSum huggingface dataset:
పారిశుధ్యకార్మికుల కోసం ఏర్పాటు చేసిన జాతీయ సంఘం పదవీ కాలాన్ని మూడు సంవత్సరాల పాటుపొడిగించేందుకు ఆమోదం తెలిపిన మంత్రిమండలి

నేశనల్ కమిశన్ ఫార్ సఫాయీ కర్మచారిస్ (ఎన్ సిఎస్ కె) యొక్క పదవీ కాలాన్ని 2022వ సంవత్సరం మార్చి నెల 31వ తేదీ అనంతరం మూడు సంవత్సరాల పాటు పొడిగించడాని కి ప్రధాన మంత్రి శ్రీ నరేంద్ర మోదీ అధ్యక్షతన ఈ రోజు న సమావేశమైన కేంద్ర మంత్రివర్గం ఆమోదం తెలిపింది. ఈ నిర్ణయం ఫలితం గా సుమారు 43.68 కోట్ల రూపాయల మేరకు ఆర్థిక ప్రభావం ఉండబోతోంది. ప్రభావం: ఎన్ సిఎస్ కె ను 2022 మార్చి నెల 31 తరువాత సైతం మరో మూడు సంవత్సరాల పాటు కొనసాగించనుండటం తో దేశం లో సఫాయీ కర్మచారులు మరియు గుర్తింపు పొందిన పారిశుధ్య కార్మికుల కు ప్రధానం గా లబ్ధి చేకూరనుంది. ఎమ్ఎస్ యాక్ట్ సర్వేక్షణ ప్రకారం 2021వ సంవత్సరం డిసెంబరు 31వ తేదీ నాటికి గుర్తింపు పొందిన పారిశుధ్య కార్మికుల సంఖ్య 58,098 గా ఉంది. వివరాలు: ఎన్ సిఎస్ కె ను మొదట్లో 1997వ సంవత్సరం మార్చి నెల 31వ తేదీ వరకు పని చేసేటట్లుగా ఎన్ సిఎస్ కె చట్టం, 1993 లోని నియమ నిబంధనల కు అనుగుణం గా 1993వ సంవత్సరం లో ఏర్పాటు చేయడమైంది. అటు తరువాత ఈ చట్టం యొక్క చెల్లుబాటును తొలుత 2002వ సంవత్సరం మార్చి నెల 31వ తేదీ వరకు పొడిగించడమైంది. తదనంతరం దీనిని 2004వ సంవత్సరం ఫిబ్రవరి 29వ తేదీ వరకు పొడిగించారు. ఎన్ సిఎస్ కె చట్టం 2004 ఫిబ్రవరి 29 నాటి నుంచి రద్దు అయింది. ఆ తరువాత ఎన్ సిఎస్ కె పదవీ కాలాన్ని ఎప్పటికప్పుడు తీర్మానాల ద్వారా ఒక శాసనేతర సంస్థ గా పొడిగిస్తూ రావడం జరిగింది. ప్రస్తుత కమిశన్ పదవీ కాలం 2022వ సంవత్సరం మార్చి నెల 31 వరకు ఉంది. పూర్వరంగం: పారిశుధ్య కార్మికుల సంక్షేమాని కి, విద్య కు మరియు వారికి ప్రస్తుతం అమలు చేస్తున్నటువంటి సంక్షేమ కార్యక్రమాల మదింపునకు, అలాగే వారి యొక్క నిర్ధిష్ట ఫిర్యాదులు తదితర కేసుల దర్యాప్తునకై ప్రభుత్వాని కి తన సిఫార్సుల ను ఇస్తూ వస్తోంది. అంతేకాకుండా, ప్రొహిబిషన్ ఆఫ్ ఎంప్లాయ్ మెంట్ యాజ్ మాన్యువల్ స్కావెంజర్స్ అండ్ దేర్ రిహాబిలిటేశన్ యాక్ట్, 2013 నిబంధనావళి ని అనుసరించి ఎన్ సిఎస్ కె కు చట్టం అమలు, పర్యవేక్షణ పని ని అప్పగించడమైంది. దీనితో పాటు, చట్టం నిబంధనల అతిక్రమణ కు సంబంధించిన ఫిర్యాదుల పై దర్యాప్తు జరపడం మరియు కేంద్ర, రాష్ట్ర ప్రభుత్వాలు చట్టాన్ని ప్రభావశీలమైన రీతి లో అమలు పరచడం కోసం తగిన సూచనల ను, సలహాల ను ఇవ్వడం అనేవి కూడా ఎన్ సిఎస్ కె విధుల లో భాగం గా ఉన్నాయి. పారిశుధ్య కార్మికుల అభ్యున్నతి కోసం ప్రభుత్వం అనేక చర్యల ను చేపట్టినప్పటికీ కూడాను సామాజికం గా, ఆర్థికం గా, విద్య పరం గా వారు ఇప్పటికీ ఎన్నో కష్టనష్టాల కు లోనవుతున్నారు. పారిశుధ్య రంగం లో మనిషి ప్రమేయాన్ని దాదాపు గా దూరం చేసినప్పటికీ, ఆ కోవ కు చెందిన ఘటనలు అక్కడక్కడా తలెత్తుతూనే ఉన్నాయి. మురుగునీటి నిలవ ట్యాంకులు, సెప్టిక్ ట్యాంకుల ను శుభ్రపరచేటటువంటి అపాయకరమైన పనులు ఇప్పటికీ ప్రభుత్వం అగ్రప్రాధాన్య రంగం గానే ఉంది. ఈ కారణం గా ప్రభుత్వం సఫాయీ కర్మచారు ల సంక్షేమం కోసం ఉద్దేశించిన వివిధ కార్యక్రమాల పర్యవేక్షణ ను పట్టించుకోవడం ఎంతైనా అవసరం అని భావిస్తోంది. దేశం లో మురుగునీటి పారుదల మరియు సెప్టిక్ ట్యాంకుల ను శుభ్రపరిచే పని ని పూర్తి గా యాంత్రికీకరించాలి. అంతేకాకుండా, ఈ విధుల నిర్వహణ లో ఉంటూ వచ్చిన వారికి పునరావాసాన్ని ఏర్పాటు చేయాలి అనే లక్ష్యాన్ని ప్రభుత్వం సాధించాలని కంకణం కట్టుకొంది.
బిఎస్ఎన్ఎల్ మొబైల్ ట‌వ‌ర్ల ఆస్తుల‌ను వేరే కంపెనీగా ఏర్పాటు చేసేందుకు ఆమోదం తెలిపిన మంత్రివ‌ర్గం

బిఎస్ఎన్ఎల్ కు చెందిన మొబైల్ ట‌వ‌ర్ ఆస్తుల‌ను మ‌రొక కంపెనీగా మార్చే ప్ర‌క్రియ‌ను ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదించింది. దీని వ‌ల్ల బిఎస్ఎన్ఎల్ మ‌రొక కంపెనీని ఏర్పాటుచేసి, త‌న మొబైల్ ట‌వ‌ర్ ద్వారా ఆదాయం స‌మ‌కూర్చుకుంటుంది. దేశంలో ఉన్న 4,42,000 మొబైల్ ట‌వ‌ర్ల‌లో 66,000 ట‌వ‌ర్లు బిఎస్ఎన్ఎల్ కు చెందిన‌వే. ఈ కంపెనీ ద్వారా వీటిని అద్దెకు ఇవ్వ‌డం వ‌ల్ల బిఎస్ఎన్ఎల్ కు ఆదాయం పెర‌గ‌నుంది.
15 ఏళ్ళు మొదలుకొని 18 ఏళ్ళ వయోవర్గం యువజనుల లో 50 శాతం మంది కి పైగా ఒకటో డోజు టీకా మందును ఇప్పించడం పూర్తి అయినందుకు ప్రశంస ను వ్యక్తం చేసిన ప్రధాన మంత్రి

15 ఏళ్ళు మొదలుకొని 18 ఏళ్ళ వయోవర్గం యువజనుల లో 50 శాతాని కి పైగా ఒకటో డోజు వ్యాక్సీనేశన్ పూర్తి అయినందుకు ప్రధాన మంత్రి శ్రీ నరేంద్ర మోదీ ప్రశంస ను వ్యక్తం చేశారు. ఆరోగ్య శాఖ కేంద్ర మంత్రి డాక్టర్ మన్ సుఖ్ మాండవీయ చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ – ‘‘యువ భారతదేశం దారి ని చూపుతోంది. ఇది ప్రోత్సాహకరమైనటువంటి సందేశం. ఈ జోరు ను మనం కొనసాగిద్దాం. ప్రజల కు టీకా మందు ను ఇప్పించడం తో పాటు కోవిడ్-19 సంబంధి నియమాల ను అన్నిటి ని పాటించడం అనేది కూడా ప్రధానం. రండి.. మనం అందరమూ ఈ మహమ్మారి తో పోరాటం చేద్దాం.’’ అని పేర్కొన్నారు.
కేదార్‌నాథ్ ఆల‌యం లో ప్రార్థ‌న‌లు చేసిన ప్ర‌ధాన మంత్రి; పున‌ర్ నిర్మాణ ప‌థ‌కాల పురోగ‌తి పై ప‌రిశీల‌న‌

నేడు దీపావ‌ళి పండుగ‌ ను పుర‌స్క‌రించుకొని ప్ర‌ధాన మంత్రి శ్రీ న‌రేంద్ర మోదీ కేదార్‌నాథ్ ను సంద‌ర్శించారు. చారిత్ర‌క కేదార్‌నాథ్ ఆల‌యం లో ప్రార్థ‌నల‌ లో ఆయ‌న పాలుపంచుకొన్నారు. పున‌ర్ నిర్మాణ ప‌నులు పెద్ద ఎత్తున సాగుతున్న‌ ఆల‌య ఆవ‌ర‌ణ అంత‌టా ఆయ‌న క‌లియ‌తిరుగుతూ సదరు పనులను ప‌రిశీలించారు. ప‌నుల‌లో చోటు చేసుకొన్న పురోగ‌తి ని సీనియ‌ర్ అధికారులు ఆయ‌న కు వివరించారు. ఆల‌య ప్రాంగ‌ణం లో ప్ర‌జానీకం తో ఆయ‌న కొద్ది సేపు ముచ్చ‌టించారు. 2013వ సంవ‌త్స‌రం లో పెద్ద ఎత్తున వ‌ర‌ద‌లు వ‌చ్చి కొండ చ‌రియ‌లు విరిగిప‌డి దెబ్బ‌తిన్న‌టువంటి కేదార్‌నాథ్ ఆల‌యం ఆవ‌ర‌ణ లో ప్ర‌స్తుతం పున‌ర్ నిర్మాణ పనులు, అభివృద్ధి ప‌నులు భారీ ఎత్తు న జ‌రుగుతున్నాయి.
యుపిఎస్ సి మరియు సిఎస్ సిఎమ్ ల మధ్య ఎంఒయు కు ఆమోదం తెలిపిన మంత్రివర్గం

యూనియన్ పబ్లిక్ సర్వీస్ కమిశన్ (యుపిఎస్ సి) కి, సివిల్ సర్వీస్ కౌన్సిల్ ఆఫ్ మంగోలియా (సిఎస్ సిఎమ్) కు మధ్య అవగాహనపూర్వక ఒప్పంద పత్రాని కి (ఎంఒయు) ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. సిఎస్ సిఎమ్ కు మరియు యుపిఎస్ సి కి మధ్య ఇప్పటికే ఉన్న సంబంధాన్ని ఈ ఎంఒయు బలోపేతం చేయనుంది. ఇది నియామక రంగం లో ఇరు పక్షాలు వాటి అనుభవాన్ని, ప్రావీణ్యాన్ని పరస్పరం పంచుకొనేందుకు మార్గాన్ని సుగమం చేయగలదు.
ప్రధాన మంత్రి తో భేటీ అయిన శ్రీ లంక విదేశాంగ మంత్రి శ్రీ రవి కరుణనాయకే

ప్రధాన మంత్రి శ్రీ నరేంద్ర మోదీ ని శ్రీ లంక విదేశాంగ మంత్రి శ్రీ రవి కరుణనాయకే ఈ రోజు కలుసుకొన్నారు. గత నెలలో ఇంటర్ నేషనల్ వేసాక్ డే సందర్భంగా శ్రీ లంక లో తాను జరిపిన పర్యటన ఫలప్రదంగా, స్మరణీయమైందిగా మిగిలిన సంగతిని ప్రధాన మంత్రి గుర్తుకుతెచ్చుకొన్నారు. శ్రీ లంక లో ఇటీవల వరదలు, కొండ చరియలు విరిగిపడిన ఘటనలలో ప్రాణ నష్టం, ఆస్తి నష్టం సంభవించడంపై ప్రధాన మంత్రి సంతాపాన్ని వ్యక్తం చేశారు. ఈ విషయంలో శ్రీ లంక కు సహాయం కొనసాగించడానికి భారతదేశం సంసిద్ధంగా ఉంటుందని ఆయన పునరుద్ఘాటించారు. వరదలు రావడం, కొండ చరియలు విరిగిపడిన ఘటనల నేపథ్యంలో భారతదేశం సత్వర సహాయాన్ని అందించినందుకుగాను ప్రధాన మంత్రి కి శ్రీ లంక విదేశాంగ మంత్రి శ్రీ రవి కరుణనాయకే ధన్యవాదాలు తెలియజేశారు. భారతదేశంతో సన్నిహిత భాగస్వామ్యాన్ని బలోపేతం చేసుకొనేందుకు శ్రీ లంక ప్రభుత్వం నిబద్ధమై ఉంటుందని ఆయన అన్నారు.
స్వచ్ఛ భారత్ ఉద్యమం కోసం పాటుపడుతున్న ఇ-రిక్షా డ్రైవర్ అమానుష హత్య కు గురైన నేపథ్యంలో ఆయన కుటుంబానికి రూ.1 లక్ష అనుగ్రహపూర్వక సహాయాన్ని ప్రకటించిన ప్రధాన మంత్రి

విదేశీ పర్యటనలో ఉన్న ప్ర‌ధాన మంత్రి శ్రీ న‌రేంద్ర మోదీ, న్యూ ఢిల్లీ లో బహిరంగంగా మూత్ర విసర్జన వద్దంటూ ఇద్దరిని ఆపినందుకు అమానుష హత్యకు గురైన శ్రీ రవీంద్ర కుమార్ అనే ఒక ఇ-రిక్షా డ్రైవర్ కుటుంబానికి ప్రధాన మంత్రి జాతీయ సహాయ నిధి నుండి ఒక లక్ష రూపాయలను మంజూరు చేశారు. ఈ హత్యాఘటనను ప్రధాన మంత్రి ఖండించారు. ఇటువంటి అమానుష చేష్టకు ఒడిగట్టిన దోషులను పట్టుకొని శిక్షించండంటూ అధికారులను ప్రధాన మంత్రి ఆదేశించారు. అంతక్రితం, కేంద్ర పట్టణాభివృద్ధి, పట్టణ ప్రాంతాలలో పేదరికం నిర్మూలన, గృహ‌ నిర్మాణం మరియు సమాచార & ప్రసార శాఖ మంత్రి శ్రీ ఎమ్. వెంకయ్య నాయుడు న్యూ ఢిల్లీ లోని జిటిబి నగర్ లో ఉన్న ఇ-రిక్షా డ్రైవర్ కుటుంబాన్ని పరామర్శించారు. ఈ హత్యాఘటన ఖండించదగ్గదంటూ, తన జీతంలో నుండి 50 వేల రూపాయల ఆర్థిక సహాయాన్ని అందజేస్తున్నట్లు ప్రకటించి, ఆ సొమ్ముకు చెక్కు రాసి ఇ-రిక్షా డ్రైవర్ కుటుంబానికి శ్రీ వెంకయ్య నాయుడు అందజేశారు. దోషులను శిక్షించితీరాలని కేంద్ర మంత్రి అన్నారు.
జాఫ్నా లో భారతదేశం నవీకరించిన  దురైయప్ప స్టేడియమ్ ను శ్రీ లంక ప్రజలకు అంకితం చేయనున్నారు

జాఫ్నా లో నవీకరించిన దురైయప్ప స్టేడియమ్ ను ప్రధాన మంత్రి శ్రీ నరేంద్ర మోదీ, శ్రీలంక అధ్యక్షుడు శ్రీ మైత్రిపాల సిరిసేన లు ఇరువురూ రేపు ఉదయం శ్రీ లంక ప్రజలకు అంకితం చేయనున్నారు. జాఫ్నాలోని ఈ స్టేడియమ్ లో అధ్యక్షుడు శ్రీ సిరిసేన పాల్గొంటారు. కాగా, ప్రధాన మంత్రి శ్రీ నరేంద్ర మోదీ న్యూ ఢిల్లీ నుండి వీడియో సమావేశం మాధ్యమం ద్వారా ఈ కార్యక్రమంలో పాలుపంచుకొంటారు. జాఫ్నా పూర్వ మేయర్ కీర్తి శేషుడు ఆల్ఫ్రెడ్ తంబిరాజా దురైయప్ప గౌరవార్థం దురైయప్ప స్టేడియమ్ కు ఆ పేరును పెట్టారు. రూ. 7 కోట్లకు పైగా వ్యయంతో భారత ప్రభుత్వం ఈ స్టేడియమ్ ను నవీకరించింది. ఈ స్టేడియమ్ లో 1850 మంది కూర్చోవడానికి తగిన ఏర్పాట్లు చేశారు. ఇది క్రీడలు తదితర వినోద కార్యకలాపాల ప్రోత్సాహానికి ఉపయోగపడడమే కాకుండా, శ్రీ లంకలోని ఉత్తర ప్రాంతం యువజనుల సర్వతోముఖ అభివృద్ధికి కూడా తోడ్పడనుంది. ఈ స్టేడియమ్ ను 1997 నుండి ఉపయోగించడం లేదు. నవీకరించిన స్టేడియమ్ లో జరుగనున్న మొట్టమొదటి ప్రధాన కార్యక్రమం యోగా రెండవ అంతర్జాతీయ దిన వేడుకలు. ఈ కార్యక్రమాన్ని ప్రధాన మంత్రి శ్రీ మోదీ మరియు అధ్యక్షుడు శ్రీ సిరిసేన లు ఇరువురు తిలకించనున్నారు. యోగాభ్యాస ప్రదర్శనలో 8,000 మందికి పైగా ప్రజలు పాలుపంచుకొనే అవకాశం ఉంది.
అంతర్జాతీయ బాలికల దినోత్సవం సందర్భంగా ప్రధాన మంత్రి సందేశం

ప్రతి సంవత్సరం అక్టోబరు 11 నాడు నిర్వహించే అంతర్జాతీయ బాలికా దినోత్సవం సందర్భంగా ప్రధాన మంత్రి శ్రీ నరేంద్ర మోదీ విడుదల చేసిన ఒక సందేశంలో ఇలా పేర్కొన్నారు :- “ఆడపిల్లలు ప్రతి రంగంలో.. చదువుల మొదలుకొని ఆటల దాకా.. వారిదైన ముద్రను వేస్తున్నారు. వారు సాధించిన విజయాలకు అంతర్జాతీయ బాలికల దినోత్సవం సందర్భంగా ఇదే నా వందనం. లైంగికపరమైన వివక్షకు తావు లేని, బాలికలు రాణించడానికి అన్ని అవకాశాలు లభించగల భారతదేశాన్ని ఆవిష్కరించడం కోసం మనం అందరం సమష్టిగా కృషి చేద్దాం.”
ఐడీఎఫ్‌సి బ్యాంకును ప్రారంభించిన ప్ర‌ధాని

గ్రామీణ ప్రాంతాల అభివృద్ధిలో బ్యాంకింగ్ రంగం కీల‌క‌మైన పాత్ర‌ను పోషించ‌నున్న‌ద‌ని ప్ర‌ధాని శ్రీ న‌రేంద్ర మోదీ అన్నారు. కొన్నేళ్ల క్రితం టెలికామ్ రంగం సాధించిన అభివృద్ధిలాగే బ్యాంకింగ్ రంగం అభివృద్ధి ఉండ‌బోతున్న‌ద‌ని ఆయ‌న అన్నారు. న్యూఢిల్లీలో ఐడీఎఫ్‌సి బ్యాంకు ప్రారంభోత్స‌వం సంద‌ర్భంగా ఆయ‌న బ్యాంకింగ్ రంగం బాగోగుల‌పై మాట్లాడారు. గ‌త 18 సంవ‌త్స‌రాలుగా ఐడిఎఫ్‌సి బ్యాంకు సాగించిన విజ‌య‌వంత‌మైన ప్ర‌స్థానాన్ని ఆయ‌న ప్ర‌శంసించారు. ఐడీఎఫ్‌సి రాను రాను మ‌రిన్ని స‌వాళ్ల‌ను ఎదుర్కోనున్న‌ద‌ని ముఖ్యంగా గ్రామీణ ప్రాంతాల్లో బ్యాంకింగ్ రంగాన్ని విస్త‌రించ‌డంద్వారా అది స‌మ‌ర్థ‌నీయ‌మైన పాత్ర‌ను పోషిస్తుంద‌ని ఆయ‌న అన్నారు. ప్రాథ‌మిక సౌక‌ర్యాల నిర్మాణంకోసం ఇంత‌వ‌ర‌కు కృషి చేసిన‌ ఐడీఎఫ్‌సి ముందు ముందు ప్ర‌జ‌ల జీవితాల నిర్మాణంలో కూడా పాలుపంచుకోనున్న‌ద‌ని ఆయ‌న వివ‌రించారు. నూత‌న సాంకేతిక విజ్ఞానం అందుబాటులోకి వ‌స్తుండ‌డంతో మొత్తం బ్యాంకింగ్ వ్య‌వ‌స్థ స‌మూల‌మైన మార్పుల‌కు లోను కానున్న‌ద‌ని ప్ర‌ధాని శ్రీ న‌రేంద్ర మోదీ అన్నారు. భ‌వ‌నాలతోనూ, పేప‌ర్‌తోనూ అవ‌స‌రం లేని వ్య‌వ‌స్థ‌గా బ్యాంకింగ్ రూపుదిద్దుకోవ‌డ‌మే కాకుండా క‌రెన్సీర‌హిత బ్యాంకింగ్ లాగా అవ‌త‌రిస్తుంద‌ని ఆయ‌న ధీమా వ్య‌క్తం చేశారు. దీనివ‌ల్ల దేశంలో బ్లాక్ మ‌నీ అనేది త‌గ్గిపోతుంద‌ని ఆయ‌న అన్నారు. బ్యాంకింగ్ రంగంలో కేంద్రం ప్రభుత్వం తీసుకొచ్చిన సంస్క‌ర‌ణ‌ల్ని ఈ సంద‌ర్భంగా ప్ర‌ధాని శ్రీ న‌రేంద్ర మోదీ వివ‌రించారు. సీనియ‌ర్ల నియామకం, బ్యాంక్ బోర్డు బ్యూరో ఏర్పాటు, బ్యాంకులు తిరిగి మూల‌ధ‌నాన్ని స‌మీక‌రించుకోవ‌డం, ఆస్తుల స‌ర‌ళీక‌ర‌ణ‌, బ్యాంకు మేనేజ్‌మెంట్‌కు త‌గిన అధికారాలు ఇవ్వ‌డం, సంబంధంలేనివారు బ్యాంకింగ్ రంగంలో చేయి పెట్ట‌కుండా చూసుకోవ‌డం, కీల‌క‌మైన ప‌ని సామ‌ర్థ్య సూచిక‌ల‌ద్వారా బాధ్య‌తాయుత వ్య‌వ‌స్థను త‌యారు చేసుకోవ‌డం, బ్యాంకుల నిర్వ‌హ‌ణ‌లో సంస్క‌ర‌ణ‌లు తేవ‌డం మొద‌లైన అంశాల‌పై ప్ర‌ధాని మాట్లాడారు. ఈ కార్య‌క్ర‌మంలో కేంద్ర ఆర్థిక శాఖ మంత్రి శ్రీ అరుణ్ జైట్లీ, కేంద్ర ఆర్థిక శాఖ స‌హాయ‌క శాఖ మంత్రి శ్రీ జ‌యంత్ సిన్హా పాల్గొన్నారు.
నేషనల్ మేరిటైమ్ డే సందర్భంగా అభినందనలు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ నేషనల్ మేరిటైమ్ డే నాడు అభినందనలు తెలిపారు. “నేషనల్ మేరిటైమ్ డే సందర్భంగా ఇవే నా శుభాభినందనలు. భారతదేశపు సుప్రసిద్ధ నౌకా సంబంధి వారసత్వాన్ని, భారతదేశపు వృద్ధికి నౌకాసంబంధిత రంగం అందిస్తున్న చేతనత్వాన్ని మనం మన మనసులో గౌరవ భావంతో నిలుపుకొన్నాం” అని ప్రధాన మంత్రి తన సందేశంలో పేర్కొన్నారు.
వీజా ఏర్పాట్ల‌ కు మార్గాన్ని సుగ‌మం చేసే అంశం పై భార‌త‌దేశాని కి, మాల్‌దీవ్స్ కు మ‌ధ్య ఒక ఒప్పందాని కి జరిగిన సంతకాల కు ఎక్స్-పోస్ట్ ఫ్యాక్టో ఆమోదం తెలిపిన మంత్రివ‌ర్గం

వీజా ఏర్పాట్ల‌ కు మార్గాన్ని సుగ‌మం చేసే అంశం పై భార‌త‌దేశాని కి మ‌రియు మాల్‌దీవ్స్ కు మ‌ధ్య ఒక ఒప్పందాని కి 2018వ సంవ‌త్స‌రం డిసెంబ‌ర్ లో జరిగినటువంటి సంత‌కాల కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ వహించిన కేంద్ర మంత్రివ‌ర్గ స‌మావేశం ఎక్స్‌-పోస్ట్ ఫ్యాక్టో ఆమోదం తెలిపింది. మాల్‌దీవ్స్ ప్రెసిడెంటు భార‌త‌దేశాని కి విచ్చేసిన సంద‌ర్భం గా వీజా ఫెసిలిటేశన్ అగ్రిమెంటు పైన సంత‌కాలు జ‌రిగాయి. రెండు దేశాల మ‌ధ్య ప్ర‌జ‌లు అటు ఇటు జ‌రిపే రాక‌ పోక‌ల‌ ను మ‌రింత గా విస్త‌రించ‌డం ఈ ఒప్పందం ధ్యేయం గా ఉంది. దీనితో ఉభ‌య దేశాల పౌరులు ప‌ర్య‌ట‌న‌, వైద్య చికిత్స‌, విద్య, వ్యాపారం మ‌రియు ఉద్యోగాల కోసం అటు నుండి ఇటు, ఇటు నుండి అటు ప్ర‌యాణించ‌టం సుల‌భ‌త‌రం అవుతుంది. ఈ ఒప్పందం వీజా అక్క‌ర లేకుండా 90 రోజుల పాటు ప్రయాణించేందుకు వీలు క‌ల్పించడం తో పాటు ఆ త‌ర‌హా వీజా ద్వారా రెండు దేశాల వారు అటు నుండి ఇటు, ఇటు నుండి అటు స్వేచ్ఛ‌ గా ప్ర‌వేశించి, ఆ త‌రువాత దానిని ఇరు దేశాల లోను మెడిక‌ల్ వీజా గానే కాక‌ విద్యార్థుల యొక్క మరియు ఉద్యోగ అన్వేష‌ణ లో ఉన్న వారి యొక్క డిపెండెంట్ ల వీజాలు గా కూడా ఇట్టే మార్చుకొనేందుకు సైతం అవ‌కాశాన్ని కల్పిస్తుంది. పూర్వ‌రంగం: భార‌త‌దేశం మరియు మాల్‌దీవ్స్ కాల పరీక్ష కు తట్టుకొని నిలచిన బంధాన్ని, చిర కాలం గా మైత్రీబంధాన్ని కొనసాగిస్తున్నాయి. రెండు దేశాల లో ప్ర‌జ‌ల‌ కు, ప్రజలకు మ‌ధ్య చ‌క్క‌ని సంబంధాలు ఇరు ప‌క్షాల న‌డుమ ప్ర‌త్యేక సంబంధాల‌ కు పునాది గా నిలచాయి. 2018వ సంవ‌త్స‌రం న‌వంబ‌ర్ లో మాల్‌దీవ్స్ నూత‌న అధ్య‌క్షుని గా ఎన్నికైన శ్రీ‌ ఇబ్రాహిమ్ మొహ‌మద్ సోలిహ్ ప‌ద‌వీప్రమాణస్వీకారానికి ప్ర‌ధాన మంత్రి శ్రీ న‌రేంద్ర మోదీమాలె ను సంద‌ర్శించ‌టం, త‌ద‌నంత‌రం 2018వ సంవ‌త్స‌రం డిసెంబ‌ర్ లో భార‌త‌దేశాన్ని మాల్‌దీవ్స్ అధ్య‌క్షుడు సంద‌ర్శించ‌టం తో ద్వైపాక్షిక సంబంధాలు ఒక స‌కారాత్మ‌క‌మైన వేగ గ‌తి ని అందుకొన్నాయి.
వీసా సులభతరంపై భారత్, ఇరాన్ ల మధ్య అవగాహనపూర్వ‌క‌ ఒప్పందం.

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం.. ఇరాన్, భారత్ ల మధ్య దౌత్య, అధికారిక/ సేవ, సాధారణ పాస్‌పోర్టులు ఉన్నవారికి వీసా విధానాన్ని సులభతరం చేసేందుకు చేసుకున్న ఒప్పందానికి ఆమోదం తెలిపింది. ఈ ఒప్పందంలోని ముఖ్యాంశాలు: (i) దీని కారణంగా, వీసా దరఖాస్తుతో పాటు స్థానిక విదేశీ మంత్రిత్వ శాఖ ఇచ్చే నోటును జతపరిస్తే.. ఆతిథ్య దేశంలోని దౌత్య కార్యాలయం ప్రతినిధి 20 రోజుల్లోగా ఉచిత వీసాను ఇవ్వాల్సి ఉంటుంది. ఆతిథ్య దేశంలో లేదా కాన్సులేట్స్ జనరల్‌లో ఎక్కువ రోజులు పని ఉండే దౌత్య, అధికారిక, సేవ పాస్‌పోర్టు ఉన్నవారికి ఈ వీసా 90 రోజుల వరకు చెల్లుబాటు అవుతుంది. పరిస్థితిని బట్టి కుటుంబ సభ్యులను (రక్త సంబంధీకులు – తల్లిదండ్రులు, పిల్లలు, అత్తమామలు) కలిసేందుకు ఉచితంగా.. ఇతర కుటుంబ సభ్యులు మిగిలిన వారిని కలిసేందుకు వచ్చే వారికి రుసుమును తీసుకుని వీసా ఇవ్వనున్నారు. (ii) ద్వైపాక్షిక చర్చలు, సెమినార్లలో పాల్గొనేందుకు వెళ్లే రాజకీయ నాయకులు, అధికారులకు విదేశీ మంత్రిత్వ శాఖ ఇచ్చే నోటు ఆధారంగా అధికారులు పొడిగించేందుకు వీలులేని ఉచిత ప్రవేశ వీసా మూడు పనిదినాలలో, 15 రోజుల చెల్లుబాటుతో ఇస్తారు. (iii) పలుమార్లు వెళ్ళే వారికి 3 నెలల చెల్లుబాటున్న ఉచిత ప్రవేశ వీసాలో, ప్రతిసారి వెళ్లినపుడు కనీసం 20 పనిదినాలలో పాటు ఆతిథ్య దేశంలో ఉండాలి. దౌత్య సంబంధ కార్యక్రమాలు, కాన్సులేట్స్ జనరల్ పనులపై, ఆర్థిక, తనిఖీ, ఐటీ, కంప్యూటర్ అధికారులు ఇచ్చే ఈ వీసాలను 15 పనిదినాలలో ఇవ్వాల్సి ఉంటుంది. (iv) తాత్కాలిక దౌత్య కార్యాలయం లేదా కాన్సులేట్స్ జనరల్‌లో ప్రత్యేక పరిపాలనా అవసరాల కింద ఒకసారి వెళ్ల గలిగే మూడు నెలల చెల్లుబాటుతో ఉండే ఉచిత వీసాలను 15 పనిదినాలలో ఇస్తారు. (v) టీచర్లు, వారి జీవిత భాగస్వామి, పిల్లలకు ఒకసారి మాత్రమే వెళ్లగలిగే సేవ/ అధికారిక ఉచిత మూడు నెలల వీసాను విదేశీ మంత్రిత్వ శాఖ నోటు ఆధారంగా 20 పనిదినాలలో ఇస్తారు. (vi) రెండు దేశాల అధికారులు న్యాయ, సాంప్రదాయ విషయాలకు అనుగుణంగా అన్ని అంశాలపై చర్చించుకున్న తర్వాత ఒప్పందాలు మార్చుకున్న తర్వాతే ఇది అమల్లోకి వస్తుంది. (vii) దీని అమలుకు కచ్చితమైన కాలపరిమితి లేదు. రెండు వర్గాల్లో ఎవరైనా. కనీసం 60 రోజుల ముందస్తు నోటీసుతో దౌత్య వర్గాలకు సమాచారం ఇవ్వటం ద్వారా ఈ ఒప్పందాన్నిరద్దు చేసుకోవచ్చు. (viii) ఏ దేశమైనా ఆ దేశ చట్టాలు, నిబంధనల ప్రకారం అవతలి దేశం జాతీయులను దేశంలోకి అనుమతించకపోవటం, పర్యటనను కుదించటం, పర్యటన రద్దు చేసే హక్కును కలిగి ఉంటుంది. (ix) రెండు దేశాలు ఈ ఒప్పందంపై సంయుక్తంగా ఏకాభిప్రాయానికి వచ్చిన తర్వాతే ఇది అమల్లోకి వస్తుంది. ఒప్పందంలో చేర్చాల్సిన, చేర్చిన అంశాలు, అమలుపై ఏవైనా సందేహాలు, వివాదాలుంటే.. దీన్ని రెండు వర్గాలు చర్చలు కలసి కూర్చుని చర్చించుకోవాలని నిర్ణయించారు.
‘మహాకవిభారతియార్’ శ్రీ సుబ్రమణ్య భారతి కి ఆయన జయంతి నాడు ప్రణామాన్ని ఆచరించిన ప్రధానమంత్రి

‘మహాకవి భారతియార్’ శ్రీ సుబ్రమణ్య భారతి కి ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ని సమర్పించారు. ప్రధాన మంత్రి ఒక ట్వీట్ లో – ‘‘మహానుభావుడు శ్రీ సుబ్రమణ్య భారతి కి ఆయన జయంతి నాడు నేను ప్రణామాన్ని ఆచరిస్తున్నాను. ‘మహాకవి భారతియార్’ ఉల్లేఖనీయమైన సాహసాని కి మరియు ఉత్కృష్టమైన మేధ కు ప్రతీక గా నిలచారు. భారతదేశం యొక్క అభివృద్ధి కి మరియు భారతదేశం లో ప్రతి ఒక్క వ్యక్తి యొక్క సశక్తీకరణ కు సంబంధించి ఆయన లో ఓ భవ్యమైన దృష్టి అంటూ ఉండింది. విభిన్న రంగాల పట్ల ఆయన కు ఉండినటువంటి ఆలోచనల ను సాకారం చేయడానికి గాను మేం శ్రమిస్తున్నాం.’’ అని పేర్కొన్నారు.
భగత్ సింగ్, రాజ్ గురు, మరియు సుఖ్ దేవ్ ల ప్రాణ సమర్పణ దినం సందర్భంగా ప్రధాన మంత్రి వందనాలు

భగత్ సింగ్, రాజ్ గురు, మరియు సుఖ్ దేవ్ ల ప్రాణ సమర్పణ దినం సందర్భంగా ప్రధాన మంత్రి శ్రీ నరేంద్ర మోదీ వారికి వందనాలు అర్పించారు. “భగత్ సింగ్, రాజ్ గురు, మరియు సుఖ్ దేవ్ లకు వారి ప్రాణ సమర్పణ దినాన్ని పురస్కరించుకొని నేను ప్రణమిల్లుతున్నాను. ఎవ్వరికీ తల వంచని వారి శౌర్యం, దేశ భక్తి తరాల తరబడి స్ఫూర్తినిస్తుంది. వారికివే నా వందనాలు. ఈ ముగ్గురు ధైర్య శాలులు నిండు యవ్వనంలో ఉండి, వారి ప్రాణాలను త్యాగం చేశారు. వారి తదనంతర తరాలు స్వేచ్ఛా వాయువులను పీల్చుకోగలగాలనే ఆశయంతో వారు అలా చేశారు” అని ప్రధాన మంత్రి పేర్కొన్నారు.
హ‌ర్యానా ప్ర‌జ‌ల‌కు హ‌ర్యానా ఆవిర్భావ‌ దినోత్స‌వ శుభాకాంక్ష‌లు తెలిపిన ప్ర‌ధాని

హ‌ర్యానా ఆవిర్భావ‌ దినోత్స‌వం సంద‌ర్భంగా ఆ రాష్ట్ర ప్ర‌జ‌ల‌కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. ” జై జ‌వాన్‌, జై కిసాన్ స్ఫూర్తికి హ‌ర్యానా ప్ర‌తీక‌. హ‌ర్యానా ఆవిర్భావ దినోత్స‌వం సంద‌ర్భంగా ఆ రాష్ట్ర ప్ర‌జ‌ల‌కు శుభాకాంక్ష‌లు. హ‌ర్యానా ప్ర‌గ‌తి ప‌థంలో మ‌రింత ముందుకు వెళ్లాల‌ని ఆకాంక్షిస్తున్నా ” అని ప్ర‌ధాని పేర్కొన్నారు.
రాణివేలు నాచియార్ ను ఆమె జయంతి సందర్భం లో స్మరించుకొన్న ప్రధాన మంత్రి

రాణి వేలు నాచ్చియార్ జయంతి సందర్భం లో ప్రధాన మంత్రి శ్రీ నరేంద్ర మోదీ ఆమె కు శ్రద్ధాంజలి ని ఘటించారు. ప్రధాన మంత్రి ఒక ట్వీట్ లో – ‘‘ సాహసికురాలైనటువంటి రాణి వేలు నాచ్చియార్ ను ఆమె జయంతి సందర్భం లో స్మరించుకొంటున్నాను. అజేయమైనటువంటి ఆమె ధైర్యం, ఆమె సాహసం రాబోయే తరాల వారికి ప్రేరణ ను అందిస్తూనే ఉంటాయి. వలసవాద పాలన తో పోరాడాలన్న ఆమె దృఢమైన నిబద్ధత అద్భుతం. నారీ శక్తి పట్ల మన యొక్క భావన కు ఆవిడ ఒక నిదర్శనంగా నిలచారు.’’ అని పేర్కొన్నారు.
డాక్టర్‌ టెహెమ్టెన్‌ ఉడ్వాడియా కన్నుమూతపై ప్రధానమంత్రి సంతాపం

డాక్టర్‌ టెహెమ్టెన్ ఉడ్వాడియా కన్నుమూతపై ప్రధానమంత్రి శ్రీ నరేంద్ర మోదీ సంతాపం ప్రకటించారు. ఈ మేరకు ఒక ట్వీట్‌ ద్వారా ఇచ్చిన సందేశంలో: “డాక్టర్ టెహెమ్టెన్ ఉడ్వాడియా వైద్య రంగంపై చెరగని ముద్ర వేశారు. ఆవిష్కరణాత్మక ఉత్సాహం, చికిత్స పద్ధతుల విషయంలో కాలంకన్నా ముందుండాలనే ఆకాంక్ష ఆయనకు విస్తృత గౌరవం తెచ్చిపెట్టాయి. ఆయన మృతి నన్నెంతో బాధించింది. ఈ విషాద సమయంలో డాక్టర్‌ ఉడ్వాడియా కుటుంబ సభ్యులకు, అభిమానులకు నా సానుభూతి తెలియజేస్తున్నాను.. ఓం శాంతిః” అని ప్రధాని పేర్కొన్నారు.
ప్రధాన మంత్రి తో జమీయత్- ఉలేమా- ఎ హింద్ నాయకుల సమావేశం

జమీయత్- ఉలేమా- ఎ హింద్ నేతృత్వంలో 25 ముస్లిం సముదాయ నాయకులు ప్రధాన మంత్రి శ్రీ నరేంద్ర మోదీ తో ఈ రోజు సమావేశమయ్యారు. ప్రతినిధి వర్గానికి జాతీయ భద్రతా సలహాదారు శ్రీ అజీత్ డోభాల్ స్వాగతం పలికారు. ఈ సందర్భంగా ఆయన మాట్లాడుతూ, ప్రపంచం యావత్తూ ఈ రోజు భారతదేశం వైపు చూస్తోందని, ఈ సమయంలో దేశాన్ని ముందుకు తీసుకుపోవలసిన బాధ్యత భారతీయ సమాజంలోని అన్ని వర్గాల పైనా ఉందన్నారు. ప్రతినిధి వర్గంలోని నాయకులు శ్రీ డోభాల్ అభిప్రాయంతో ఏకీభవించారు. ‘‘సబ్ కా సాథ్, సబ్ కా వికాస్’’ అంటూ ప్రధాన మంత్రి పిలుపు ఇచ్చినందువల్ల దానికి అనుగుణంగా దేశాన్ని ప్రగతి పథంలో ముందుకు నడిపించడమే ధ్యేయం కావాలని వారు అన్నారు. ప్రధాన మంత్రి కనబరచిన దార్శనికతను ప్రతినిధి వర్గం సభ్యులు ప్రశంసించారు. దేశవ్యాప్తంగా ప్రజలలో ఆయన పట్ల నెలకొన్న విశ్వాసం సమాజంలోని అన్ని వర్గాలు సమృద్ధి చెందేటట్లు, అభ్యున్నతి సాధించేటట్లు చూడగలదన్న ఆశను వారు వ్యక్తం చేశారు. న్యూ ఇండియా ఆవిష్కారంలో సమాన భాగస్వామి కావాలన్న ఆతురత ముస్లిం సముదాయంలో ఉందని వారు చెప్పారు. ఉగ్రవాదం ఒక ప్రధాన సవాలు గా పరిగణించిందంటూ, దీనితో పోరాడడానికి తమ శక్తినంతా ఉపయోగించాలని ఉమ్మడి సంకల్పాన్ని వ్యక్తం చేశారు. దేశ భద్రతతో గాని, దేశ క్షేమం విషయంలో గాని ఎట్టి పరిస్థితులలో ఎవరూ రాజీ పడకుండా చూడడం ముస్లిం సముదాయం యొక్క బాధ్యత అని వారు పేర్కొన్నారు. భారతదేశానికి వ్యతిరేకంగా జరిగే ఎటువంటి కుట్రనైనా ముస్లిం సముదాయం ఎన్నటికీ అనుమతించబోదని వారు స్పష్టంచేశారు. కశ్మీర్ లోయ లోని పరిస్థితి పట్ల ప్రతినిధి వర్గ సభ్యులు ఆందోళనను వ్యక్తం చేస్తూ, ఈ సమస్యను ప్రధాన మంత్రి శ్రీ నరేంద్ర మోదీ ఒక్కరే పరిష్కరించగలరన్నారు. మూడు సార్లు తలాక్ అంటూ పలికే అంశంపై ప్రధాన మంత్రి అనుసరించిన వైఖరిని వారు ప్రశంసించారు. విద్యాసంస్థలతో సంబంధం ఉన్న ప్రతినిధి వర్గంలోని సభ్యులు ఈ సందర్భంగా మాట్లాడుతూ ప్రభుత్వం చేపట్టిన నగదు రహిత లావాదేవీలు, స్టార్ట్- అప్ సంస్థల వంటి కార్యక్రమాలతో పాటు నీతి ఆయోగ్ ఇటీవల నిర్వహించిన హ్యాక థాన్ లో వారి విద్యా సంస్థలు సాధించిన పురోగతిని కూడా వివరించారు. అల్పసంఖ్యాక వర్గాల సంక్షేమం కోసం కేంద్ర ప్రభుత్వం అమలు చేస్తున్న పథకాల తీరును సైతం ప్రతినిధి వర్గం అభినందించింది. ప్రధాన మంత్రి ప్రతినిధి బృందానికి స్వాగతం పలుకుతూ, సామరస్యం, మైత్రి అనేవి ప్రజాస్వామ్యం యొక్క గొప్ప బలం అన్నారు. పౌరుల మధ్య వివక్షను చూపే హక్కు ప్రభుత్వానికి లేదన్న విషయాన్ని ఆయన స్పష్టం చేస్తూ, భిన్నత్వంలో ఏకత్వం భారతదేశపు ప్రత్యేకత అన్నారు. భారతదేశ నవతరాన్ని అంతర్జాతీయంగా విస్తరిస్తున్న ఉగ్రవాదం ప్రభావంలో పడనివ్వకూడదని ఆయన అన్నారు. మూడు సార్లు తలాక్ అంటూ పలికే విషయమై ప్రధాన మంత్రి మాట్లాడుతూ, ఈ విషయాన్ని రాజకీయం చేయడాన్ని ముస్లిం సముదాయం అనుమతించకూడదని పునరుద్ఘాటించారు. ఈ విషయంలో సంస్కరణను మొదలుపెట్టే బాధ్యతను తీసుకోవాలని ఆయన ప్రతినిధివర్గ సభ్యులకు విజ్ఞప్తి చేశారు. ఈ ప్రతినిధి వర్గం సభ్యులలో జమీయత్- ఉలేమా- ఎ హింద్ అధ్యక్షుడు మౌలానా శ్రీ ఖరీ సయ్యద్ మొహమ్మద్ ఉస్మాన్ మన్సూర్ పురి, జమీయత్- ఉలేమా- ఎ హింద్ ప్రధాన కార్యదర్శి మౌలానా శ్రీ మహమూద్ ఎ. మదాని, ముంబయి లోని అంజుమన్-ఎ-ఇస్లామ్ అధ్యక్షుడు డాక్టర్ శ్రీ జహీర్ ఐ కాజి, ప్రొఫెసర్ శ్రీ అఖ్తరుల్ వాసే లతో పాటు మౌలానా శ్రీ బదారుద్దీన్ అజ్మల్ లు ఉన్నారు.
బిహార్‌లో రైల్వే వంతెన‌ల నిర్మాణ ప్రాజెక్టుల‌కోసం శిలాఫ‌ల‌కాల్ని ఆవిష్క‌రించిన ప్ర‌ధాని

బీహార్ రాజ‌ధాని ప‌ట్నాలో నూత‌నంగా నిర్మించిన రైల్ క‌మ్ రోడ్డు బ్రిడ్జిని ప్ర‌ధాని శ్రీ న‌రేంద్ర మోదీ జాతికి అంకింతం చేశారు. దీనికి సంబంధించిన కార్య‌క్ర‌మం హాజిపూర్‌లో జ‌రిగింది. ముంగేర్ ద‌గ్గ‌ర కొత్త‌గా నిర్మించిన రైల్ క‌మ్ రోడ్డు బ్రిడ్జిపైన గూడ్స్ రైళ్ల రాక‌పోక‌ల్ని ప్రారంభించిన‌ ప్ర‌ధాని అందుకు సంబంధించిన‌ శిలాఫ‌ల‌కాల‌ను ఆవిష్క‌రించారు. రాజేంద్ర పుల్ ద‌గ్గ‌ర మొకామా వ‌ద్ద అద‌నంగా నిర్మిస్తున్న‌ వంతెన‌కు ప్ర‌ధాని శంకుస్థాప‌న చేశారు. ఈ సంద‌ర్భంగా ఏర్పాటు చేసిన‌ స‌భ‌లో మాట్లాడిన ప్ర‌ధాని కొత్త‌గా జాతికి అంకితం చేసిన వంతెన ఈ ప్రాంతంలో ర‌వాణా వ్య‌వ‌స్థ‌ను, ఇక్క‌డి ప్ర‌జ‌ల ఆర్థిక ప‌రిస్థితిని మెరుగుప‌రుస్తుంద‌ని అన్నారు. శ్రీ అట‌ల్ బిహారీ వాజ్ పేయి ప్ర‌ధానిగా ఉండ‌గా, ప్ర‌స్తుత బిహార్ సీఎం నితీష్‌కుమార్ రైల్వేశాఖ మంత్రిగా వ్య‌వ‌హ‌రించిన‌ స‌మ‌యంలో ఈ వంతెన‌కు శంకుస్థాప‌న చేయ‌డం జ‌రిగింద‌ని ప్ర‌ధాని గుర్తు చేశారు. దేశం సుస్థిరంగా అభివృద్ధి సాధించాలంటే తూర్పు ప్రాంత‌ రాష్ట్రాల అభివృద్ధి త‌ప్ప‌నిస‌ర‌ని ప్ర‌ధాని ప్ర‌త్యేకంగా పేర్కొన్నారు. భార‌త‌దేశ అభివృద్ధిలో తూర్పుభార‌తం కీల‌క పాత్ర పోషిస్తుంద‌న్న‌ ఆయ‌న దేశం అభివృద్ధి సాధించాలంటే బిహార్ త‌ప్ప‌కుండా అభివృద్ధి చెందాల‌ని ఆయ‌న స్ప‌ష్టం చేశారు. మౌళిక‌వ‌సతుల్ని ముఖ్యంగా త‌గిన‌న్ని ర‌హ‌దారులు, రైల్వే మార్గాల్ని ఏర్పాటు చేసుకుంటే అవి దేశాభివృద్ధి దోహ‌దం చేస్తాయ‌ని త‌ద్వారా ప్ర‌గ‌తి పుంజుకుంటుంద‌ని ప్ర‌ధాని వివ‌రించారు. ఈ సంద‌ర్భంగా రైల్వే రంగం పూర్తిగా ఆధునీక‌ర‌ణ చెందాల‌ని ప్ర‌ధాని ప్ర‌త్యేకంగా పేర్కొన్నారు.
రాజ‌మండ్రి విమానాశ్ర‌యం చుట్టూరా ఉన్న ఇరుగు పొరుగు ప‌ల్లెల‌కు అనుసంధానాన్ని క‌ల్పించ‌డం కోసం విమానాశ్ర‌య హ‌ద్దు వెంబ‌డి ఒక రోడ్డును నిర్మించ‌డం కోసం రాజమండ్రి విమానాశ్రయం వ‌ద్ద ఉన్న 10.25 ఎక‌రాల ఎఎఐ భూమిని ఆంధ్ర ప్ర‌దేశ్ ప్ర‌భుత్వం ఇవ్వ‌జూపే అంతే విస్తీర్ణం క‌లిగిన‌టువంటి భూమితో మార్చుకోవ‌డానికి ఆమోదం తెలిపిన మంత్రివ‌ర్గం

రాజ‌మండ్రి విమానాశ్ర‌యం వ‌ద్ద భార‌త విమానాశ్ర‌యాల ప్రాధికార సంస్థ (ఎఎఐ)కి చెందిన 10.25 ఎక‌రాల భూమిని దానితో స‌మాన‌మైన విస్తీర్ణం క‌లిగిన‌టువంటి స్థ‌లాన్ని ఆంధ్ర ప్ర‌దేశ్ ప్ర‌భుత్వం నుండి స్వీక‌రించి ప‌ర‌స్ప‌రం మార్పిడి చేసుకొనేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఈ ప్ర‌తిపాద‌న రాజ‌మండ్రి విమానాశ్ర‌యం చుట్టూరా నెల‌కొన్న గ్రామాల‌కు ర‌హ‌దారి మార్గాన్ని స‌మ‌కూర్చాలన్న ఉద్దేశంతో కూడుకొన్న‌ది. ఆ ప్రాంతంలోని సాధార‌ణ ప్ర‌జానీకానికి సుల‌భ‌త‌ర‌మైన అనుసంధానం ఏర్ప‌డాల‌న్న‌దే ఇందులోని ముఖ్యోద్దేశం. ఈ ప్ర‌తిపాద‌న ర‌హ‌దారి మార్గాన్ని సమ‌కూర్చ‌నుంది. త‌ద్వారా ఈ ప్రాంతంలోని సాధార‌ణ ప్ర‌జ‌ల‌కు, మ‌రీ ముఖ్యంగా వ్య‌వ‌సాయ‌దారుల‌కు వారి పంట భూముల‌కు చేరుకొనే వెసులుబాటును కలగజేయనుంది.
మహారాష్ట్ర లోజరిగిన ఒక దుర్ఘటన లో ప్రాణనష్టం వాటిల్లినందుకు సంతాపాన్ని వ్యక్తం చేసిన ప్ర‌ధానమంత్రి

మహారాష్ట్ర లో సెల్ సురా కు సమీపం లో జరిగిన ఒక దుర్ఘటన లో ప్రాణనష్టం సంభవించడం పట్ల ప్రధాన మంత్రి శ్రీ నరేంద్ర మోదీ ప్రగాఢ దు:ఖాన్ని వ్యక్తం చేశారు. బాధితుల కు ప్రధాన మంత్రి జాతీయ సహాయ నిధి (పిఎమ్ఎన్ఆర్ఎఫ్) నుంచి పరిహారాన్ని ఇవ్వనున్నట్లు కూడా ప్రధాన మంత్రి ప్రకటన చేశారు. ప్రధాన మంత్రి కార్యాలయం అనేక ట్వీట్ లలో – మహారాష్ట్ర లో సేల్ సురా కు దగ్గర లో జరిగిన ఒక ప్రమాదం లో ప్రాణనష్టం వాటిల్లడం నాకు వేదన ను కలిగించింది. ఈ దు:ఖ ఘడియ లో, ప్రియతముల ను కోల్పోయిన వారి యొక్క శోకం లో నేను సైతం పాలుపంచుకొంటున్నాను. ఈ ఘటన లో గాయపడ్డ వ్యక్తులు త్వరలోనే కోలుకోవాలంటూ ఆ ఈశ్వరుడి ని ప్రార్థిస్తున్నాను. సేల్ సురా సమీపం లో జరిగిన దుర్ఘటన లో ప్రాణాల ను కోల్పోయిన వారికి ప్రతి ఒక్కరికి పిఎమ్ఎన్ఆర్ఎఫ్ నుంచి 2 లక్షల రూపాయల చొప్పున వారి దగ్గరి సంబంధికుల కు ఇవ్వడం జరుగుతుంది అని ప్రధాన మంత్రి శ్రీ నరేంద్ర మోదీ ప్రకటించారు. ప్రమాదం లో గాయపడిన వారికి 50,000 రూపాయల చొప్పున ఇవ్వడం జరుగుతుంది.’’ అని తెలిపింది.